Návrh nariadenie Európskeho Parlamentu a Rady ktorým sa mení a dopĺňa nariadenie (EHS) č. 396/2005 o maximálnych hladinách rezíduí pesticídov v alebo na potravinách a krmivách pokiaľ ide o vykonávacie právomoci prenesené na Komisiu /* KOM/2006/0908 v konečnom znení - COD 2006/0294 */





Brusel, 22.12.2006 KOM(2006) 908 v konečnom znení 2006/0294 (COD) Návrh NARIADENIE EURÓPSKEHO PARLAMENTU A RADY ktorým sa mení a dopĺňa nariadenie (EHS) č. 396/2005 o maximálnych hladinách rezíduí pesticídov v alebo na potravinách a krmivách pokiaľ ide o vykonávacie právomoci prenesené na Komisiu (predložený Komisiou) 2006/0294 (COD) Návrh NARIADENIE EURÓPSKEHO PARLAMENTU A RADY ktorým sa mení a dopĺňa nariadenie (EHS) č. 396/2005 o maximálnych hladinách rezíduí pesticídov v alebo na potravinách a krmivách pokiaľ ide o vykonávacie právomoci prenesené na Komisiu EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37 a článok 152 ods. 4 písm. b), so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], so zreteľom na stanovisko Výboru regiónov[3], konajúc v súlade s postupom ustanoveným v článku 251 zmluvy[4],keďže: (1) V nariadení Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS[5] je ustanovené, že niektoré opatrenia majú byť prijaté v súlade s rozhodnutím Rady č. 1999/468/ES z 28. júna 1999 ktorým sa ustanovujú postupy pre výkon vykonávacích právomocí prenesených na Komisiu[6]. (2) Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou pre opatrenia so všeobecnou pôsobnosťou, ktorých cieľom je zmeniť a doplniť nepodstatné prvky základného aktu prijatého podľa postupu uvedeného v článku 251 zmluvy okrem iného zrušením niektorých z týchto prvkov alebo doplnením nových nepodstatných prvkov. (3) V súlade so spoločným vyhlásením Európskeho parlamentu, Rady a Komisie[7] o rozhodnutí č. 2006/512/ES, nástroje, ktoré už nadobudli účinnosť musia byť upravené v súlade s uplatniteľnými postupmi. Uvedené vyhlásenie naznačuje, že zoznam nástrojov by mal byť prijatý čo najskôr, vrátane nariadenia (ES) č. 396/2005. (4) Predovšetkým bolo potrebné preniesť na Komisiu právomoc s cieľom vymedziť rozsah tohto nariadenia a kritériá potrebné na stanovenie určitých maximálnych úrovní rezíduí pesticídov v alebo na potravinách a krmivách rastlinného a živočíšneho pôvodu uvedených v zozname v príslušných prílohách k tomuto nariadeniu. Keďže ide o opatrenia všeobecného rozsahu, ktorými sa majú zmeniť a doplniť alebo vypustiť nepodstatné prvky tohto nariadenia, alebo ktorými sa má doplniť toto nariadenie o nové nepodstatné prvky, mali by sa prijať v súlade s regulačným postupom s kontrolou stanoveným v článku 5a rozhodnutia 1999/468/ES. (5) Aby sa hospodárskym subjektom zaručil rýchly rozhodovací proces a zabezpečila vysoká úroveň ochrany spotrebiteľa, malo by byť možné znížiť lehoty stanovené v rámci nového postupu z dôvodu účinnosti. Z dôvodu účinnosti by obvyklé lehoty pre regulačný postup s kontrolou mali byť znížené pre stanovenie, zahrnutie, výkon a úpravu alebo zrušenie MRL a pre vypracovanie zoznamu aktívnych látok, pre ktoré sa nevyžadujú žiadne MRL ako aj zoznamu kombinácií aktívna látka/výrobok, pri ktorých sú aktívne látky využívané ako fumigant po zbere úrody. Ak z dôvodu naliehavosti, predovšetkým ak jestvuje riziko pre zdravie ľudí alebo zvierat a nie je možné dodržať lehoty pre regulačný postup s kontrolou, Komisia by mala mať možnosť uplatniť pre stanovenie, výkon, úpravu alebo zrušenie MRL postup pre naliehavé prípady ustanovený v článku 5a ods. 6 rozhodnutie č. 1999/468/ES. (6) Nariadenie (ES) č. 396/2005 by sa preto malo zodpovedajúcim spôsobom zmeniť a doplniť, PRIJALI TOTO NARIADENIE: Článok 1 Nariadenie (ES) č. 396/2005 sa mení a dopĺňa takto: (1) V článku 4 sa odsek 1 nahrádza takto: „1. Výrobky, skupiny výrobkov a/alebo časti výrobkov uvedené v článku 2 ods. 1, na ktoré sa uplatňujú harmonizované MRL, sú vymedzené a vzťahuje sa na ne príloha I. Tieto opatrenia navrhnuté na účely zmeny a doplnenia nepodstatné prvky tohto nariadenia sa prijímajú v súlade s regulačným postupom s kontrolou uvedeným v článku 45 ods. 3.“ (2) V článku 5 sa odsek 1 nahrádza takto: „1. Aktívne látky prípravkov na ochranu rastlín vyhodnotené v rámci smernice 91/414/EHS, pre ktoré sa nevyžaduje MRL sú vymedzené a uvedené v zozname v prílohe IV k tomuto nariadeniu, pričom sa zohľadní využívanie týchto aktívnych látok a záležitosti uvedené v článku 14 ods. 2, písmená a), c) a d) tohto nariadenia. Opatrenia navrhnuté na účely zmeny a doplnenia nepodstatných prvkov tohto nariadenia sa prijímajú v súlade s regulačným postupom s kontrolou uvedeným v článku 45 ods. 4.“ (3) V článku 8 sa odsek 2 nahrádza takto: „2. Žiadosti sa vyhodnocujú v súlade s príslušnými ustanoveniami jednotných zásad hodnotenia a schvaľovania prípravkov na ochranu rastlín stanovených v prílohe VI k smernici 91/414/EHS alebo v súlade s osobitnými zásadami pre hodnotenie, ktoré majú byť ustanovené v nariadení Komisie. Toto nariadenie navrhnuté na účely zmeny a doplnenia nepodstatných prvkov tohto nariadenia jeho doplnením sa prijíma v súlade s regulačným postupom s kontrolou uvedeným v článku 45 ods. 3.“ (4) V článku 14 sa odsek 1 nahrádza takto: „1. Po prijatí stanoviska úradu a po zohľadnení tohto stanoviska, Komisia bezodkladne a najneskôr do troch mesiacov pripraví: a) nariadenie o stanovení, úprave alebo zrušení MRL navrhnuté na účely zmeny a doplnenia nepodstatných prvkov tohto nariadenia, ktoré sa prijme v súlade s regulačným postupom s kontrolou uvedeným v článku 45 ods. 4. Komisia môže z dôvodu naliehavosti uplatniť postup pre naliehavé prípady uvedený v článku 45 ods. 5; alebo b) rozhodnutie o zamietnutí žiadosti, ktoré sa prijíma v súlade s postupom uvedeným v článku 45 ods. 2. (5) V článku 15 sa odsek 2 nahrádza takto: „2. Pokiaľ je stanovená dočasná MRL, ako je uvedené v odseku 1 písm. b), vypustí sa nariadením z prílohy III jeden rok odo dňa zaradenia alebo nezaradenia daných aktívnych látok do prílohy I k smernici 91/414/EHS. Toto nariadenie navrhnuté na účely zmeny a doplnenia nepodstatných prvkov tohto nariadenia sa prijíma v súlade s regulačným postupom s kontrolou uvedeným v článku 45 ods. 4.“ Komisia môže z dôvodu naliehavosti uplatniť postup pre naliehavé prípady uvedený v článku 45 ods. 5;Ak o to však jeden alebo viac členských štátov požiada, môže byť dočasná MRL zachovaná ďalší rok až do potvrdenia, že boli vykonané vedecké štúdie potrebné na podporu žiadosti o stanovenie MRL. V prípadoch, keď je takéto potvrdenie poskytnuté, sa dočasná MRL zachová počas ďalších dvoch rokov za predpokladu, že nie sú zistené žiadne neprijateľné obavy o bezpečnosť spotrebiteľa. (6) Článok 18 sa nahrádza takto: „1. Výrobky, na ktoré sa vzťahuje príloha I, neobsahujú od času, keď sú uvedené na trh ako potraviny alebo krmivá, alebo sú nimi kŕmené zvieratá, žiadne rezíduá pesticídov presahujúce: a) a) MRL pre tieto výrobky stanovené v prílohách II a III; b) b) 0,01 mg/kg pre tie výrobky, pre ktoré nie je v prílohách II alebo III stanovená žiadna osobitná MRL, alebo pre aktívne látky, ktoré nie sú uvedené v zozname v prílohe IV, pokiaľ nie sú stanovené iné štandardné hodnoty pre aktívne látky, berúc do úvahy bežné dostupné analytické metódy. Tieto štandardné hodnoty sa uvádzajú v zozname v prílohe V. Opatrenia navrhnuté na účely zmeny a doplnenia nepodstatných prvkov tohto nariadenia sa prijímajú v súlade s regulačným postupom s kontrolou uvedeným v článku 45 ods. 4.“ Komisia môže z dôvodu naliehavosti uplatniť postup pre naliehavé prípady uvedený v článku 45 ods. 5. 2. Členské štáty nesmú zakázať alebo brániť uvádzaniu na trh výrobkom alebo kŕmeniu zvierat určených na produkciu potravín na ich území výrobkami, na ktoré sa vzťahuje príloha I z dôvodu, že obsahujú rezíduá pesticídov za predpokladu, že: a) takéto výrobky sú v súlade s odsekom 1 a článkom 20; alebo b) aktívna látka je uvedená v prílohe IV. 3. Odchylne od odseku 1, členské štáty môžu v súvislosti s ošetrovaním fumigantom po zbere úrody na ich vlastnom území povoliť hladiny rezíduí aktívnych látok presahujúce úrovne uvedené v prílohách II a III pre výrobky, na ktoré sa vzťahuje príloha I, pokiaľ sú tieto kombinácie aktívna látka/výrobok uvedené v prílohe VII za predpokladu, že: a) takéto výrobky nie sú určené na okamžitú spotrebu; b) fungujú vhodné kontrolné mechanizmy, ktorých cieľom je zabezpečiť, aby takéto výrobky, pokiaľ sú k spotrebiteľovi dodávané priamo, neboli jemu alebo konečnému užívateľovi k dispozícii v prípade, že naďalej presahujú maximálne hladiny uvedené v prílohe II alebo III; c) ostatné členské štáty a Komisia boli informované o prijatých opatreniach. Opatrenia, ktorých cieľom je vymedziť kombinácie aktívna látka/výrobok uvedené v zozname v prílohe VII sú navrhnuté na účely zmeny a doplnenia nepodstatných prvkov tohto nariadenia a prijímajú sa v súlade s regulačným postupom s kontrolou uvedeným v článku 45 ods. 4. 4. Vo výnimočných prípadoch, a najmä v súvislosti s používaním prípravkov na ochranu rastlín v súlade s článkom 8 ods. 4 smernice 91/414/EHS alebo v súlade so záväzkami vyplývajúcimi zo smernice 2000/29/ES (*) môže členský štát povoliť na svojom území uvádzanie na trh a/alebo kŕmenie zvierat ošetrenými potravinami alebo krmivami, ktoré nie sú v súlade s odsekom 1 za predpokladu, že takéto potraviny alebo krmivá nepredstavujú neprijateľné riziko. Takéto povolenia sa okamžite oznámia ostatným členským štátom, Komisii a úradu spolu s príslušným vyhodnotením rizika na posúdenie bez zbytočného odkladu na účel stanovenia dočasnej MRL na konkrétne obdobie alebo na účel prijatia iných potrebných opatrení v súvislosti s takýmito výrobkami. Opatrenia navrhnuté na účely zmeny a doplnenia nepodstatných prvkov tohto nariadenia jeho doplnením sa prijímajú v súlade s regulačným postupom s kontrolou uvedeným v článku 45 ods. 4. Komisia môže z dôvodu naliehavosti uplatniť postup pre naliehavé prípady uvedený v článku 45 ods. 5.“ (7) V článku 20 sa odsek 2 nahrádza takto: „2. Osobitné faktory týkajúce sa zhusťovania alebo riedenia pre určité operácie spracúvania alebo miešania, alebo pre určité spracované a/alebo kombinované výrobky, môžu byť zahrnuté do zoznamu v prílohe VI. Opatrenia navrhnuté na účely zmeny a doplnenia nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 45 ods. 4.“ (8) V článku 21 sa odsek 1 nahrádza takto: „1. MRL pre výrobky, na ktoré sa vzťahuje príloha I, sa prvýkrát stanovia a uvedú v prílohe II, začleňujúc MRL stanovené smernicami 86/362/EHS, 86/363/EHS a 90/642/EHS, pričom sa do úvahy vezmú kritériá uvedené v článku 14 ods. 2 tohto nariadenia. Opatrenia navrhnuté na účely zmeny a doplnenia nepodstatných prvkov tohto nariadenia sa prijímajú v súlade s regulačným postupom s kontrolou uvedeným v článku 45 ods. 4.“ (9) V článku 22 sa odsek 1 nahrádza takto: „1. Dočasné MRL pre aktívne látky, pre ktoré zatiaľ nebolo prijaté rozhodnutie o zaradení alebo nezaradení do prílohy I k smernici 91/414/EHS, sa prvýkrát stanovia a uvedú v zozname v prílohe III k tomuto nariadeniu, pokiaľ už neboli uvedené v zozname v prílohe II k tomuto nariadeniu, berúc do úvahy informácie poskytnuté členskými štátmi, v prípade potreby odôvodnené stanovisko uvedené v článku 24, faktory uvedené v článku 14 ods. 2 a tieto MRL: a) zostávajúce MRL v prílohe k smernici 76/895/EHS; a b) dosiaľ neharmonizované vnútroštátne MRL. Opatrenia navrhnuté na účely zmeny a doplnenia nepodstatných prvkov tohto nariadenia sa prijímajú v súlade s regulačným postupom s kontrolou uvedeným v článku 45 ods. 4.“ (10) V článku 27 sa odsek 2 nahrádza takto: „2. Opatrenia na vymedzenie metódy odberu vzoriek potrebné pre vykonávanie kontrol rezíduí pesticídov vo výrobkoch, iných než tie, ktoré sú uvedené v smernici 2002/63/ES (*), ktoré sú navrhnuté na účely zmeny a doplnenia nepodstatných prvkov tohto nariadenia jeho doplnením sa prijímajú v súlade s regulačným postupom s kontrolou uvedeným v článku 45 ods. 4. tohto nariadenia“. (11) Článok 45 sa nahrádza takto: „Článok 45 Postup výboru 1. Komisii pomáha Stály výbor pre potravinový reťazec a zdravie zvierat zriadený článkom 58 nariadenia (ES) č. 178/2002 (ďalej len „výbor“). 2. Ak sa odkazuje na tento odsek, uplatňujú sa články 5 a 7 rozhodnutia 1999/468/ES so zreteľom na ustanovenia jeho článku 8.Lehota stanovená v článku 5 ods. 6 rozhodnutia 1999/468/ES je stanovená na tri mesiace. 3. Ak sa odkazuje na tento odsek, uplatňuje sa článok 5a odseky 1 až 4 a článok 7 rozhodnutia 1999/468/ES so zreteľom na ustanovenia jeho článku 8. 4. Ak sa odkazuje na tento odsek, uplatňuje sa článok 5a odseky 1 až 4, článok 5 písm. b) a článok 7 rozhodnutia 1999/468/ES so zreteľom na ustanovenia jeho článku 8. Lehoty uvedené v článku 5a ods. 3 písm. c) a ods. 4 písm. b) a e) rozhodnutia 1999/468/ES sa stanovujú na dva mesiace, jeden mesiac a dva mesiace v uvedenom poradí. 5. Ak sa odkazuje na tento odsek, uplatňuje sa článok 5a odseky 1, 2, 4 a 6 a článok 7 rozhodnutia 1999/468/ES so zreteľom na jeho článok 8. (12) Článok 46 sa nahrádza takto: „1. vykonávacie opatrenia na zabezpečenia jednotného uplatňovania tohto nariadenia sú stanovené alebo môžu byť zmenené a doplnené v súlade s postupom uvedeným v článku 45 ods. 2 a, ak je to vhodné, so zohľadnením stanoviska úradu. 2. Opatrenia kvôli stanoveniu alebo zmene a doplneniu dátumov v článku 23, článku 29 ods. 2, článku 30 ods. 2, článku 31 ods. 1 a článku 32 ods. 5, ktoré sú navrhnuté na účely zmeny a doplnenia nepodstatných prvkov tohto nariadenia sa prijímajú v súlade s regulačným postupom s kontrolou uvedeným v článku 45 ods. 3.“ (13) Článok 49 sa nahrádza takto: „1. Požiadavky v rámci kapitoly III sa neuplatňujú na výrobky vyrobené alebo dovezené do Spoločenstva v súlade s právnymi predpismi pred dňom uvedeným v druhom odseku článku 50. Aby však bola zabezpečená vysoká úroveň ochrany spotrebiteľa, možno prijať vhodné opatrenia týkajúce sa týchto výrobkov. Opatrenia navrhnuté na účely zmeny a doplnenia nepodstatných prvkov tohto nariadenia jeho doplnením sa prijímajú v súlade s regulačným postupom s kontrolou uvedeným v článku 45 ods. 5. 2. Ak je to potrebné, s cieľom umožniť bežné obchodovanie, spracovanie a spotrebu výrobkov, môžu byť stanovené ďalšie prechodné opatrenia na vykonávanie určitých MRL uvedených v článkoch 15, 16, 21, 22 a 25. Opatrenia, ktoré sú navrhnuté na účely zmeny a doplnenia nepodstatných prvkov tohto nariadenia jeho doplnením, a ktoré neprejudikujú povinnosť zabezpečiť vysokú ochranu spotrebiteľa, sú prijímané v súlade s regulačným postupom s kontrolou uvedeným v článku 45 ods. 4.“ Článok [2] Toto nariadenie nadobúda účinnosť […] dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli za Európsky parlament za Radu predseda predseda [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v. EÚ C […], […], s. […]. [4] … [5] Ú. v. EÚ L 70, 16.3.2005, s. 1. Nariadenie naposledy zmenené a doplnené nariadením Komisie (ES) č. 178/2006 (Ú. v. EÚ L 29, 2.2.2006, s. 3). [6] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím č. 2006/512/ES (Ú. v. EÚ L 200, 22.7.2006, s. 11). [7] Ú. v. EÚ C 255, 21.10.2006, s. 1.